་བྱུང༌། །གང་
དུ་བཅོམ་ལྡན་སངས་རྒྱས་ནི། །ཤཱཀྱ་སེང་གེ་བཞུགས་པ་ཡི། །ཤིང་དེ་འབད་པས་སྤང་བྱ་སྟེ། །
སོ་ཤིང་དུ་ཡང་བཅའ་མི་བྱ། །ཀླུ་ཤིང་གི་ནི་གེ་སར་དང་། །ལོ་མ་དག་ཀྱང་མི་བཏུང་ཞིང་། །
གང་དུའང་ནམ་ཡང་བཟའ་མི་བྱ། །མཁས་པས་དེ་ཀུན་རྣམ་པར་སྤོངས། །ཐུབ་པ་ལོ་མའི་
སྤྱིལ་བོ་པས། །རྨོངས་པས་ནམ་ཡང་འགོམ་མི་བྱ། །སྔགས་པ་དམ་ཚིག་ཉམས་འགྱུར་བས། །
ལོ་མ་དེ་དག་ལ་མི་བཟའ། །ལོ་མ་གཞན་ལ་བཟའ་བ་སྟེ། །སྔགས་པས་དེར་ནི་བཟའ་བར་བྱ། །
ས་དང་ཟངས་མར་བསྟན་པ་དང༌། །དེ་བཞིན་དངུལ་དང་གསེར་ལས་བྱུང༌། །ཤེལ་དང་རྡོ་རྗེའི་
རང་བཞིན་ལས། །རྟག་ཏུ་བཟའ་བ་བླང་བར་བྱ། །ལོ་མའི་རྒྱབ་ཏུ་མི་བཟའ་སྟེ། །ལག་མཐིལ་
དུ་ཡང་དེ་བཞིན་ནོ། །སྟོབས་བཅུ་ལྡན་དང་དེའི་སྲས། །གང་ཡང་རང་རྒྱལ་བསེ་རུ་དང༌། །ཉན་
ཐོས་གང་ཟག་དག་ལ་ནི། །ཕུལ་བའི་ལོ་མ་ཡང་ཡིན་པ། །དེ་དག་ཟློས་པས་སྤང་བྱ་སྟེ། །རྐང་
པས་ཀྱང་ནི་མི་འགོམ་མོ། །ཟས་སྣོད་རྣམ་པ་སྣ་ཚོགས་དང༌། །དེ་བཞིན་བཏུང་དང་བཟའ་བ་
རྣམས། །ཐམས་ཅད་དེ་ལྟར་ཐུབ་པ་ན། །སྔགས་པས་འབད་པས་བླང་མི་བྱ། །རྒྱལ་དང་རྒྱལ་
བའི་མཆོག་རྣམ་དང༌། །དེ་བཞིན་ཉན་ཐོས་གང་ཟག་དང༌། །དཀོན་མཆོག་གསུམ་ལ་ཕུལ་བ་
དང༌། །ཟློས་པས་དེ་དག་རྟག་ཏུ་སྤང༌། །ཅུང་ཟད་ཙམ་ཡང་ལུས་ཅན་ལ། །སྔགས་རྣམས་དེ་ལ་
མི་འགྲུབ་སྟེ། །བཀྲ་ཤིས་ཐམས་ཅད་འདོད་པ་དང༌། །ལེགས་པ་བཟང་པོ་སྨོས་ཅི་དགོས། །
རྒྱས་པ་དང་ནི་ཞི་བ་དང་། །བསམ་པ་ཐམས་ཅད་རྫོགས་བྱེད་ན། །བཤོས་ནི་ཟ་བར་བྱེད་དེ་
-82-

སྔགས་ལ་འཇུག་པའི་སྒོ་ལས། དམ་ཚིག་གསུམ་བཀོད་ཀྱི་སྐོར་བཞུགས། ༢༣༽
ལ། །དེ་ཚེ་འགྲུབ་པར་མི་འགྱུར་རོ། །གཙང་ཞིང་ཤེས་རབ་ཚུལ་ཁྲིམས་ལྡན། །གཙང་སྦྲའི་སྤྱོད་
པ་དགའ་བ་ཉིད། །སྔགས་རྣམས་ཀུན་དུ་འགྲུབ་པར་འགྱུར། །སེམས་ཅན་རྣམས་ལ་སྦྱིན་
པའི་ཟས། །ཟློས་པས་དེ་ནི་བཟའ་མི་བྱ། །གཞན་གྱིས་རབ་ཏུ་མ་བསྟན་པའི། །ཟས་གཞན་
བཟའ་བར་མི་བྱ་ལ། །ཅུང་ཟད་ཙམ་གྱི་ཁ་ཟས་ཀྱང༌། །རང་ལ་སྦྱིན་པ་བླང་བར་བྱ། །སྔགས་
ཤེས་དེ་ལྟར་འཇུག་གང་ཡིན། །དེ་ལ་གྲུབ་པ་ལག་ན་གནས། །ཟློས་པ་འདི་ཡི་ཆོ་ག་ཡིས། །
སྡོམ་ཅན་བཟའ་བ་བླང་བར་བྱ། །ཐུབ་པ་རྣམས་ཀྱིས་སྔགས་པ་ཡི། །སྔགས་རྣམས་མ་ལུས་
བསྒྲུབ་པར་བྱ། །མདོར་ན་ཆོག་མཐོང་བས་ནི། །བཟའ་བ་ཀུན་བྱས་ལས་རྣམས་སྤྱད། །ཅེས་
ངེས་པར་བྱས་ནས་དེ་ལྟར་ལག་ལེན་ལ་སྦྱར་རོ། །དེ་ནས་སྔ་མ་བཞིན་དུ་ཉེ་རེག་བྱས་ཏེ། ཁྱད་
པར་སྤྱི་བོ་ལ་སོགས་པ་ལུས་ཐམས་ཅད་ལ་བྱབས་པའི་ཉེ་རེག་བྱས་ནས། ཡུད་ཙམ་གྱི་ཕྱེད་
དམ། ཐུན་ཅིག་ཙམ་ངལ་གསོ་བར་བྱའོ། །དེ་ནས་སྔར་ལྟར་ཕྱག་འཚལ་ནས། འཕགས་པ་
ཤེས་རབ་ཀྱི་ཕ་རོལ་ཏུ་ཕྱིན་པ་དང༌། ཟླ་བ་སྒྲོན་མ་དང༌། ས་བཅུ་པ་དང་། གསེར་འོད་དམ་པ་
དང༌། རིན་པོ་ཆེ་ཏོག་གི་གཟུངས་ལ་སོགས་པ་ཆོས་ཟབ་མོ་རྣམས་སྔར་གྱི་ཆོ་གས་བཀླགས་
ནས། གོས་གཙང་མ་གསོལ་ཏེ་ཕྱག་བྱས་ལ། མཚོ་ཆེན་པོ་ལ་སོགས་པའི་ཆུ་ངོགས་སུ་སོང་སྟེ།
གཙུག་ཕུད་ལ་སོགས་པའི་ཕྱག་རྒྱ་བཅིངས་ལ། སྲོག་ཆགས་མེད་པའི་ས་ལ། སརྦ་དུཥྚན་གྱི་
སྔགས་ལན་བདུན་བཟླས་ནས་བཏབ་སྟེ། བསྲུང་བ་བྱས་ན། ཕྱོགས་ཐམས་ཅད་བཅིང་བ་དང༌།
གྲོགས་རྣམས་དང༌། དཀྱིལ་འཁོར་དང༌། ཐབ་ཁུང་བཅིང་བ་དང༌། མ་རུངས་པ་དང༌། རབ་ཏུ་
མ་རུངས་པ་ཐམས་ཅད་འགུགས་པར་བྱེད་པ་དང༌། སྐུད་པ་དཀར་པོ་ལ་ལན་བདུན་བཟླས་ཏེ།
རྐེད་པའི་ཕྱོགས་སུ་བཅིངས་ན་ཐམས་ཅད་དུ་འགྲོ་བར་འགྱུར་རོ། །བཟླས་པའི་དུས་ཐམས་
ཅད་དང། ཁྲུས་ཀྱི་དུས་ཐམས་ཅད་དུ་ཡང༌། བགེགས་མ་རུངས་པ་རྣམས་འཇིག་པ་དང༌།
རབ་ཏུ་ཞི་བ་བྱས་པའི་ཕྱིར་སྔགས་འདི་སྔོན་དུ། བསྙེན་པ་འབུམ་ཕྲག་གཅིག་བཟླས་ནས་
-83-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གཙུག་ཕུད་ལྔ་པའི་ཕྱག་རྒྱ་དང་ལྡན་པས། ལས་ཐམས་ཅད་བྱེད་པར་འགྱུར་རོ། །དེ་ནས་སྒྲུབ་
པ་པོས་ས་དང་ལྕི་བའི་ཕྱེ་མ་ལ་སོགས་པ་བླངས་ཏེ། ཅི་བདེ་བར་ཁྲུས་བྱས་ནས། སྲོག་ཆགས་
མེད་པའི་ཆུས་ཀྱང་བཀྲུས་ཏེ། ལས་ཐམས་ཅད་ལ་ཡང་སྲོག་ཆགས་མེད་པའི་ཆུས་ཁྲུས་བྱའོ། །
དེ་ནས་ས་དང་ལྕི་བ་དང་།
གཞན་ཡང་དྲི་ཞིམ་པོ་དང་ལྡན་པའི་ཡོ་བྱད་ཀྱི་ཁྱད་པར་ཀྱིས་
བླུགས་ཏེ། དེའི་འོག་ཏུ་ཁྲུས་བྱའོ། །ཆུའི་ནང་དུ་བཤང་གཅི་ཡང་དོར་བར་མི་བྱའོ། །ཆུ་གཏོང་
ཞིང་དོར་བར་ཡང་མི་བྱའོ། །ཆུ་ལ་རྩེ་བར་ཡང་མི་བྱའོ། །སྙིང་རྗེས་བདག་དང་སེམས་ཅན་
ཐམས་ཅད་ལ་སོ་སོར་བརྟགས་པར་བྱའོ། །བདག་མེད་པ་དང་སྟོང་པ་དང་སྡུག་བསྔལ་གྱིས་
ཁྱབ་པ། ཚོར་བས་མངོན་པར་གནོད་པ། སྡུག་བསྔལ་ཐོབ་པ་བཞིན་དུ་འགྲོ་བ་དང༌། འོང་བའི་
སྦྱོར་བས་སྡུག་བསྔལ་བ་དེ་བཞིན་དུ། སེམས་ཅན་སྒྲུབ་པ་དང་བྲལ་བ། སྔགས་རིག་པས་འདི་
ལྟ་བུར་འཇིག་པ་དང༌། རྣམ་པར་གཡེང་བ་དང་རྣམ་པར་འཇིག་པ་ལ་སོགས་པའི་སྡུག་བསྔལ་
གྱི་ཚོགས་ཀྱིས་ཉེ་བར་ཁྱབ་པར། འཁོར་བའི་རྒྱ་མཚོ་རྒལ་དཀའ་ལ། གནས་པའི་བདག་ཉིད་
དུ་མཐོང་ཞིང༌། གནད་མེད་པ་དང༌། སྐྱོབ་པ་མེད་པ་དང༌། སྐྱབས་མེད་པ་དང༌། ཤིན་ཏུ་དམན་
པའི་ཡིད་ཅན་དུ་བདག་ཉིད་བརྟགས་ལ། སྒོམ་པ་པོས་མི་གང་ཙམ་གྱི་ཆུའམ། ལྟེ་བ་ཙམ་གྱི་
ཆུ་ལ་གནས་ཏེ། ཆུ་དེ་ཉིད་ཀྱི་དབུས་སུ་སེམས་རྩེ་གཅིག་ཏུ་ཉེ་བར་གནས་པར་བྱ་སྟེ། དང་པོ་
རེ་ཞིག་པད་མ་ཆེན་པོའི་རྩ་ལག་ལ། མེ་ཏོག་པད་མ་ཆེན་པོ་དང་ལྡན་པ། པད་མ་ཆེན་པོའི་
འདབ་མས་ཉེ་བར་མཛེས་པ། ལྟ་ན་སྡུག་པ་སྡོང་བུ་རིན་པོ་ཆེ་བཻ་ཌཱུརྱའི་རང་བཞིན་ལས་བྱུང་
བ། པད་མའི་གེ་སར་རིན་པོ་ཆེ་མརྒད་ལས་གྲུབ་པ། འདབ་མ་སྟོང་ཤེལ་ལས་བྱས་པ། ཤིན་
ཏུ་རྣམ་པར་ཁ་བྱེ་བ། དེའི་དུས་སུ་སྐྱེས་པའི་ཤེལ་དང་། པདྨ་རཱ་གའི་མེ་ཏོག་གིས་མཛེས་པར་
བྱས་པ། དེའི་སྟེང་དུ་སེང་གེའི་ཁྲི་རིན་པོ་ཆེའི་རང་བཞིན་ལས་གྲུབ་པ། རིན་པོ་ཆེ་དུ་མས་ཉེ་
བར་མཛེས་པ། རས་བཅོས་བུ་ཟུང་གིས་རབ་ཏུ་བཀབ་པ། དེའི་སྟེང་དུ་བཞུགས་པའི་སངས་
-84-

སྔགས་ལ་འཇུག་པའི་སྒོ་ལས། དམ་ཚིག་གསུམ་བཀོད་ཀྱི་སྐོར་བཞུགས། ༢༣༽
རྒྱས་བཅོམ་ལྡན་འདས་ཐུབ་པའི་དབང་པོ་བསྒོམ་པར་བྱ་སྟེ། ཆོས་འཆད་ཅིང་བཞུགས་པ་
གསེར་གྱི་མདོག་ལྟར་སྣང་བ། ཀུན་ནས་འོད་འབར་བའི་ཕྲེང་བ་ཅན། འོད་འདོམ་གང་གི་
དཀྱིལ་འཁོར་གྱིས་བརྒྱན་པ། སྐུའི་ཚད་ཆེན་པོ་ནམ་མཁའ་ལ་ཐུག་པ་དང་འདྲ་བ། སྐྱིལ་མོ་
ཀྲུང་གིས་བཞུགས་པ། གཡས་སུ་འཕགས་པ་འཇམ་དཔལ་རྒྱན་ཐམས་ཅད་ཀྱིས་ཉེ་བར་
མཛེས་པར་བྱས་པ། པདྨའི་གདན་ལ་བཞུགས་པ། རྔ་ཡབ་ཐོགས་པ་བཅོམ་ལྡན་འདས་
བཞུགས་པའི་ཟུར་ན་གནས་པ། སྐུའི་ཁ་དོག་དམར་སྐྱའམ། གུར་གུམ་བདར་བ་ལྟ་བུའོ། །
གཡོན་དུ་ཡང་འཕགས་པ་སྤྱན་རས་གཟིགས་དབང་ཕྱུག །ཁ་དོག་སྟོན་ཀའི་/སྐར་མདའ་(སྡེ་
བཀའ)*ཟླ*རྒྱུ་བ་འདྲ་བ། ཕྱག་ན་རྔ་ཡབ་ཐོགས་པ། དེ་བཞིན་དུ་འཕགས་པ་བྱམས་པ་
དང་། ཀུན་ཏུ་བཟང་པོ་དང་། སའི་སྙིང་པོ་དང༌། ནམ་མཁའ་མཛོད་དང༌། སྒྲིབ་པ་ཐམས་ཅད་
རྣམ་པར་སེལ་བ་དང་། ངན་སོང་སྦྱོང་བ་དང༌། འཕགས་པ་ཕྱག་ན་རྡོ་རྗེ་དང༌། ཁམས་བཟང་
ཅན་ཏེ་ཐམས་ཅད་ཀྱང་སྐ་མདོག་སྣ་ཚོགས་པ་ཕྱག་ན་རྔ་ཡབ་ཐོགས་པ། བྱང་ཆུབ་སེམས་
དཔའ་བཅུ་པོ་དག་གི་གཡས་ལོགས་སུ་རང་སངས་རྒྱས་བརྒྱད་བསྒོམ་པར་བྱ་སྟེ་ཙན་དན་
དང༌། སྤོས་གྱི་ངད་ལྡན་དང༌། ཏོག་དང་ལེགས་ཏོག་དང༌། འདོད་པ་དང༌། ཉེ་བའི་འདོད་པ་དང༌།
མུ་ཁྱུད་དེ་འདི་བརྒྱད་དོ། དེ་ཉིད་དུ་ཉན་ཐོས་ཆེན་པོ་བརྒྱད། འཕགས་པ་མོའུ་འགལ་གྱི་བུ་ཆེན་
པོ་དང་། ཤཱ་རིའི་བུ་དང་། བ་ལང་བདག་དང༌། བ་ར་དྷ་ཛ་བསོད་སྙོམས་ལེན་དང་། པི་ལིན་
ཏའི་བུ་དང༌། འཕགས་པ་སྒྲ་གཅན་འཛིན་དང་། འོད་སྲུང་ཆེན་པོ་དང༌། འཕགས་པ་ཀུན་
དགའ་བོ་དང༌། ཉན་ཐོས་ཆེན་པོ་དེ་དག་ཉེ་བར་དགེ་སློང་གི་དགེ་འདུན་མཐའ་ཡས་པ་ཐམས་
ཅད་ཀྱང་རབ་བྱུང་གི་ཆ་བྱད་ཅན་སྐུ་མདོག་སྣ་ཚོགས་པ་ཕྱག་ན་ལྷུང་བཟེད་ཐོགས་པ་བསྒོམ་
པར་བྱའོ། །རང་སངས་རྒྱས་དང་ཉེ་བ་ན་རང་སངས་རྒྱས་བསམ་གྱིས་མི་ཁྱབ་པ་བསྒོམ་པར་
བྱའོ། །བྱང་ཆུབ་སེམས་དཔའ་ཆེན་པོ་བརྒྱད་ཀྱི་གནས་སུའང༌། བྱང་ཆུབ་སེམས་དཔའི་དགེ་
-85-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
འདུན་བསམ་གྱིས་མི་ཁྱབ་པ་བསྒོམ་པར་བྱའོ། །དེ་བཞིན་དུ་ནམ་མཁའི་དཀྱིལ་འཁོར་ཐམས་
ཅད་དུ། འཁོར་གྱི་དཀྱིལ་འཁོར་ཆེན་པོ་དང་ལྡན་པ་བསྒོམ་པར་བྱ་སྟེ། བདག་ཀྱང་ལྟེ་བ་ཙམ་
གྱི་ཆུ་ལ་གནས་བཞིན་དུ་ལྷ་དང་མིའི་མེ་ཏོག་རྣམ་པ་སྣ་ཚོགས་ལ་མེ་ཏོག་མན་ད་ར་བ་དང༌།
མན་ད་ར་བ་ཆེན་པོ་དང་། པདྨ་ཆེན་པོ་དང་། དྷ་ནུ་སྐ་རི་དང་། བྷ་ར་ཤི་ཁ་དང༌། ཨུཏྤ་ལ་སྔོན་
པོ་དང་མེ་ཏོག་རྣམ་པ་སྣ་ཚོགས་ལ་ཚད་ཆེན་པོ་དང་། གནས་ཆེན་པོར་གྱུར་པའི་རི་རབ་གྱི་མེ་
ཏོག་གི་སྙིམ་པས་བཅོམ་ལྡན་འདས་ལ་ཡང་དག་པར་མཆོད་དེ། ཉན་ཐོས་དང་རང་སངས་
རྒྱས་ཐམས་ཅད་དང༌། བྱང་ཆུབ་སེམས་དཔའ་རྣམས་ལ། ལྷ་དང་མིའི་ཕྱེ་མ་དང༌། གོས་དང་
གདུགས་དང་། རྒྱལ་མཚན་དང་། བ་དན་དག་དང་། མར་མེ་རབ་ཏུ་མང་པོ་བྱེ་བ་ཁྲག་ཁྲིག་
བརྒྱ་སྟོང་ཡིད་དུ་འོང་བས། ཡང་དག་པར་མཆོད་པར་བྱེད་ལ། དེ་བཞིན་དུ་ལྷ་དང་མིའི་གཏོར་
མ་དང་། བདུག་སྤོས་དང་། བཤོས་ལ་སོགས་པ་བསྙེན་བཀུར་ཐམས་ཅད་དང༌། ཡོ་བྱད་
རྣམས་ཉེ་བར་དབུལ་བར་བྱའོ། །བཅོམ་ལྡན་འདས་ཤཱཀྱ་ཐུབ་པ་མཛོད་སྤུ་ནས་ཀྱང་འོད་ཟེར་
འབྱུང་སྟེ། བདག་ཉིད་དང་། ཕྱོགས་ཐམས་ཅད་སྣང་བས་ཁྱབ་པར་འགྱུར། བཟླས་པ་པོས་
བསམ་གཏན་ལ་ཞུགས་མ་ཐག་ཏུ། ཚངས་པའི་བསོད་ནམས་དང་མཉམ་པའི་འབྲས་བུ་ཐོབ་
པར་འགྱུར་ཏེ། ངེས་པར་བྱང་ཆུབ་ལ་གཞོལ་བར་འགྱུར་རོ། །དེ་ལྟར་མཆོད་པ་ཕུལ་ནས་རྩ་
བའི་སྔགས་ལ་སོགས་པ་བཟླས་ཏེ། མཐར་མཆོད་ཡོན་ཕུལ་ནས་སྔར་གཤེགས་སུ་གསོལ་
བར་བྱའོ། །དེ་ནས་ཆུ་དེ་ལས་ཕྱིར་བྱུང་ནས་དྲིལ་ཕྱི་སོགས་བྱས་ཏེ། སྔ་ཐུན་ཇི་ལྟ་བར་ཆོ་ག་དེ་
ཉིད་ཀྱིས། ཉི་མ་གུང་ལ་ཡང་ཐུན་ཕྱེད་དམ། སུམ་ཆའམ། བཞི་ཆའམ། ཡང་ན་ཅུང་ཟད་བཟླས་
བསྒོམ་བྱའོ། །དེ་ནས་གྲོགས་དང་གཉིས་ཀར་སྔར་བཤད་པའི་མནོལ་བ་མེད་པའི་བསྲུང་བ་
བྱས་ནས། སྐྱེས་བུ་དམ་པ་རྣམས་ལ་ཡང་བསྟོད་ཅིང་། རང་གི་ལྷ་ཐམས་ཅད་ལ་འཇིག་རྟེན་
གསུམ་རྗེས་སུ་གཟུང་བར་མཛོད་ཅིག །ཞེས་ཟེར་ཞིང་གཡང་ས་དང༌། ཞིང་དང༌། ཚྭ་སྒོ་དང༌།
-86-

སྔགས་ལ་འཇུག་པའི་སྒོ་ལས། དམ་ཚིག་གསུམ་བཀོད་ཀྱི་སྐོར་བཞུགས། ༢༣༽
རྡུལ་དང་། ཆུ་བོ་དང་། ཆུ་ངོགས་དང༌། མི་གཙང་བའི་གནས་མ་ཡིན་པའི་ཐག་རིང་པོ་དབེན་
ཞིང་རླུང་མེད་པའི་སར་སོང་ནས། གཏམ་སྨྲ་བ་དང༌། གཞན་ལ་རེག་པ་སྤངས་ལ། སྣབས་དང༌།
མཆིལ་མ་དང༌། བཤང་གཅི་ཚུལ་བཞིན་དུ་དོར་ནས། རབ་ཏུ་གནས་པའི་གྲོགས་དང་ཕྱག་རྒྱ་
དང་། ལྟ་སྟངས་ལ་སོགས་པ་བྱ་སྟེ། ཉིན་བར་ཡིན་ན་ཁ་བྱང་དུ་བལྟས་ཤིང་། མཚན་མོར་
ཕྱོགས་ན་ཁ་ལྷོར་བལྟས་ནས། དོན་མི་བསམ་སྔགས་མི་བཟླས། ལས་གང་ཡང་མེད་པར་ས་
གཙང་བར་རེ་ཤིག་འདུག་གོ །དེ་ནས་གོས་གཙང་བར་བྱ་བའི་ཕྱིར། གོས་མཐའ་ཆུ་གཙང་དུ་
བཅུག་ནས་ཆུ་གཙང་གི་ཉེ་རེག་བྱས་ཏེ། འདག་པའི་རིགས་སྲོག་ཆགས་མེད་པའི་ས་གཙང་མ་
ཁྱོར་བ་བདུན་གྱིས་རྐང་པ་གཉིས་བཀྲུ་ཞིང༌། བཤང་བ་ལ་སུམ་ཅུ་དང༌། མཆིལ་མ་དང་སྣབས་
འདོར་བ་ལ་མཆུ་དང༌། སྣ་བུག་ལ་རེ་རེ་བྱ་བའམ། ཡང་ན་སྔར་བཤད་པའི་ས་གཙང་མའི་ཁྱོར་
བ་གསུམ་བླངས་ནས། གཅིག་གིས་བཤང་བའི་ཕྱོགས་དང༌། གཅིག་གིས་ལག་པ་དང༌།
གཅིག་གིས་རྐང་པ་གཉིས་བཀྲུས་ཏེ། དྲིལ་ཕྱི་བྱས་ནས་སླར་ཡང་ཉེ་རེག་བྱས་ཏེ། སྔར་གྱི་ཆོ་
ག་དེ་ཉིད་ཀྱིས་སྲོད་ཐུན་སྒོམ་བཟླས་བྱས་ནས། བུ་མོས་བཀལ་བའི་སྐུད་པ་ཚོས་མའམ། གུར་
གུམ་གྱིས་བཙོས་པ་ལ། ཤུ་ཀྲ་དྷ་རའི། སྔགས་སྟོང་བཟླས་ལ། སྲོད་དུས་རྐེད་པ་ལ་བཅིངས་
པས་འཛག་པ་བསྲུང་ཞིང་ལུས་དབུལ་བ་ལ་སོགས་པ་བྱས་ཏེ། ཨརྱ་བི་བྷུ་ལ་སོགས་པའི་
སྔགས་བཟླས་ཞིང་ཁ་སྦྱར་རམ། ཕྱག་ན་རྡོ་རྗེའི་དམ་ཚིག་གི་ཕྱག་རྒྱ་བཅས་ཏེ། ཕྱོགས་
ཐམས་ཅད་དུ་སྐོར། ཕྱག་ན་རྡོ་རྗེའི་ཁྲོ་བོ་མེ་རབ་ཏུ་འབར་བ་དཔག་ཚད་ཀྱི་བར་དུ་མེ་ལྕེ་གོ་
མཚམས་མེད་པར་འཕྲོ་བས་ཕྱོགས་ཐམས་ཅད་སྐོར་བར་བྱས་ནས། ཚད་མེད་པ་བཞི་བསྒོམ་
ཞིང༌། དཀོན་མཆོག་གསུམ་རྗེས་སུ་དྲན་པས་དང་བ་སྐྱེད་དེ། ཤཱ་རིའི་བུ་དང༌། ཕྱག་ན་རྡོ་རྗེ་ལ་
ཐལ་མོ་སྦྱར་ཞིང་བཏུད་ནས། ཀུ་ཤའི་སྟན་ལ་ཆོས་ཐམས་ཅད་མཉམ་པ་ཉིད་ལ་སེམས་བཞག་
སྟེ། ལྡང་བ་དང་སྣང་བའི་འདུ་ཤེས་དང་ལྡན་པས། གཞོགས་གཡས་པ་འོག་ཏུ་བཅུག་པ། སེང་
-87-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
གེའི་ཉལ་སྟབས་དང་ལྡན་པས། ཕྱག་ན་རྡོ་རྗེ་ཕྱོགས་སུ་གུང་ཐུན་ལ་ཉལ་བར་བྱའོ། །བསྙེན་
པའི་དངོས་བཞིའི་མན་ངག་བཤད་ཟིན་ཏོ། །།